
1 STILISTICA 
Stilistica kiermen arte di palabra. Tur loke ta trata formulacion corecto di frase y uzo corecto 
di idioma figurativo ta forma parti di Stilistica. 


2 FORMULACION CORECTO 

Ora ta formula frase oralmente of skirbi, mester percura pa e frase ta: 
-  Corecto 

-  Comprendibel 

-  Consecuente 


- Transparente 


Esey kiermen cu mester tene cuenta cu e reglanan gramatical, ortografico y stilistico. 
Aki nos ta concentra nos mes riba algun aspecto stilistico. Nos por remarca cu: 
conocemento di stilistica por aumenta e calidad di scuchamento, di papia, lesa y skirbi. 


1. Ripiticion 
Ta haci uzo di e mesun palabra dos biaha den e mesun frase y tin e funcion pa hala 
atencion di hende of pa pone enfasis. 
Ehempel: “Placa, placa ta tur cos!” 
Den algun frase tras di otro tambe e por tin e funcion aki. Trata si di evita ripiticion sin 
sentido. 
Ehempel: pues, mas bien, etc. 
Kier men no uza palabra pa djis yena espacio (stopwoordjes) 


2. Tautologia 
Uzo di dos palabra cu e mesun nificacion, tambe cu e funcion di pone enfasis. 
Ehempel: Hamas y nunca semper y cuando. 
Un muhe cu hopi balor y briyo. 
Mi tin un cacho-bulldog. 


3. Pleonasmo 
Pleonasmo ta abundancia di palabra, pues uzo di mas palabra cu ta necesario pa 
expresa un concepto. Bon uza, e ta pone enfasis riba un caracteristica di e concepto. 
Ehempel: beton shinishi, sneeuw blanco, sanger cora 


Climax 
E ta e uzo di diferente sinonimo tras di otro cu aumento di nificacion. E parti aki por uza 
specialmente den storia. 


Ehempel: nervioso, loco, razo 


Contaminacion 
Contaminacion kiermen un cos ta daña otro. Aki ta uza dos of mas expresion bruha den 
otro. E por tin un efecto humoristico, pero por lo general e ta un eror stilistico y falta di 
conocemento. 
Ehempel: Ta otro gay ta canta macamba 
en bes di 
1.Ta otro gay ta canta y 2. No ta cos di canta macamba 


Secuencia di frase 

Mester percura pa e secuencia di palabra den un frase no ta cambia nificacion di e frase 
na un manera indesea. 

Ehempel: Tur anciano no ta biba cerca nan yiunan. (incorecto): 


No (ta) tur anciano ta biba cerca nan yiunan. (corecto) 


Frase no transparente 

Un frase no transparente ta un frase hopi largo y complica cu bo ta perde e liña di su 

contenido. Pues e por bira dificil pa lesa y/of compronde. Ademas bo mester paga hopi 

tino pa no comete eror den formulacion. Ta miho bo parti e frase na pida pida. 

Ehempel: Polis, cu tabata patruya riba caminda grandi entre Playa y San Nicolaas, 
topando cu un auto cu tabata core mas cu 100 km. pa ora, a duna e 
chauffeur di esaki un multa. 

Gramaticalmente e frase ta corecto, pero stilisticamente e no ta bon, pasobra e tin hopi 


palabra innecesario. Con abo lo formula e frase aki? 


Frase cu ta cana malo 

E frase ta cuminsa un cierto manera y ta sigui na un otro manera. 

Ehempel: Tur bon automobilista sa exactamente cu, ora nan auto cuminsa 
slip, nan mester maneha y brake. (incorecto) 
Tur bon automobilista sa exactamente con, ora nan auto 


cuminsa slip, nan mester maneha y brake. (corecto) 


9. 


10. 


11. 


Frase cu gerundio 
Gerundio ta un forma unda cu e verbo ta indica cu algo ta sosode na e momento ey. 
Tene cuidou cu e tipo di frase aki. Facilmente bo por comete un eror gramatical. Si bo 
kier uza Gerundio, tene cuenta cu e echo cu e suheto den e gerundio mester ta igual cu 
e suheto den frase principal. 
Ehempel: Cantando den bus a hiba e muchanan Westpunt. (incorecto) 

Cantando den bus e muchanan a bay Westpunt. (corecto) 

of 

Mientras e muchanan tabata canta, bus a hiba nan Westpunt. (corecto) 


Simetria/Asimetria 

Simetria ta ora ta uza, por ehempel, “nan”, ta sigui cu nan y no ta cambia bira despues 
“bo”. 

Ehempel: Nan a scohe pa nan ta nan so.(corecto) 


Asimetria ta ora ta cuminsa cu, por ehempel, “nos” y ta caba cu “bo”. 
Ehempel: Nos ta di enseñansa y mi ta manda bo e carta aki. (incorecto) 


Tambe mester tene cuenta den un enumeracion. Percura pa e partinan di e mesun 
calidad. 
Ehempel: Mi ta sufri di reumatismo y (di) presion halto. (corecto) 

Mi ta sufri di reumatismo y (di) un bisiña fastioso. (incorecto)* 


*E parti aki por ta gracioso den un texto recreativo. 


Concordancia 
Palabra manera “club”, “gobierno”, “comision”, ta singular. Esey kier men cu e 
palabranan cu ta referi na e palabranan aki, tambe ta singular. 
Ehempel: ASOMA a publica su programa di Carnaval. 
E comision di studiante a forma su directiva. 


Gobierno y su ministernan. 


12. Forma plural 

Un eror gramatical cu nos ta tende hopi ultimo tempo, ta e mal uzo di plural, 
pues na momento inapropia. E regla general ta: Despues di un numeral of un 
grupo di palabra cu ta indica un cantidad, no ta uza sustantivo den forma plural. 
Ehempel: a. cinco buki 

b. un set di wea 

c. un variedad di articulo 


Si dilanti di e combinacion aki ta uza e articulo defini “e” of un pronomber posesivo, e ora 


si ta uza forma plural. 


Ehempel: a. e cinco bukinan 
b. bo cinco yiunan 


Pronomber personal ta: Pronomber Posesivo ta: 
mi mi 

bo bo 

e su 

nos nos 

boso boso 

nan nan 


STILISTICA-ARTE DI PALABRA 


Algo di terminologia y ehempel di uzo. 


1. 


sinonimo 
Diferente palabra cu e mesun nificacion. 


Ehempel: contento - alegre 


homonimo 
Un palabra cu diferente nificacion. 
Ehempel: santo 
a. E santo aki ta bon pa pleister. 
b. Tin hopi santo den shelo. 


3. barbarismo 
Uzo di palabra for di un otro idioma sin mester, pa haci impresion, etc, mientras tin 
palabra p'e na Papiamento. 
Ehempel: Ami ta tevreden. (satisfecho, contento) 
Eigenlijk nos mester tin cuidou. (bon mira, enrealidad) 


4. arcaismo 
Uzo di palabra di antes, p.e. di artefacto cu no ta uza mas. 
Ehempel: labizjan, kitoki. 


5. semi-arcaismo 
Uzo di palabra di antes cu no a disparce completamente ainda. 
Ehempel: butishi 


6. neologismo 
Palabra nobo pa splica un concepto nobo; tin biaha nan existencia ta cortico. 
Ehempel: mini, maxi (moda) 


computer, telex, fax 


7. purismo 
Esfuerso pa elimina tur palabra strafio for di un idioma. 


Ehempel: “bovendien” of “trouwens” => “di pursi” 


Tin hende cu tin preferencia pa Spaño of Hulandes of Ingles, ora tin di uza un palabra cu 
nos no tin na Papiamento. Tin biaha palabra di otro idioma ta miho, depende di e ramo. 
Por ehempel: pa ciencia y tecnica hopi biaha ta uza palabra for di Latin, Griego of Ingles; 
pa tecnica sa uza mas hopi Ingles. 


Sa uza palabra strano tambe ora e palabra na Papiamento tin un aspecto afectivo 
mucho fuerte. 
Ehempel: malesa di pecho - tuberculosis, tbc. 


malesa di caya — enfermedad venerico 


E conseho ta: no uza palabra straño pa loco y si uza un palabra straño, uz'e bon. 


4 IDIOMA FIGURATIVO 

Idioma figurativo ta e rikesa di imagen den e idioma di un hende, no solamente den poesia. 
Un obheto semper ta den relacion cu un otro; ningun obheto no ta riba su mes. Nos ta mira 
algo semper den relacion cu otro. Por ehempel nos ta mira similitud/semehansa of 


diferencia: nos ta duna algo un otro nomber e ora ey => asociacion. 


Ehempel: un hende cu ta papia hopi => un lora 
Un hende largo => un pal’i coco 


Den idioma di tur dia tin hopi di e comparacionnan aki. 


1. comparacion 


Ehempel: E ta manera un galiña cu a cay na awa. 


2. metafora 
Ehempel: “Esta un burico, no! 
(relacion: semehansa entre e persona y un burico) 
“No kere cu mi ta un baca lechero!” 
(relacion: diferencia) 


3. personificacion 


Ehempel: “Baranca ta tristo...” 


4. alegoria 
E ta un metafora extenso/hopi amplio of un personificacion extenso. 


Ehempel: “Aventura di un kriki” di Elis Juliana 


5. Comparacion homerico 
un comparacion cu hopi detaye 
Ehempel: “E ta manera un rosa cora, cu ta duna e hardin y e parhanan cu ta 
biba den e hardin...” 


10. 


11. 


12. 


metonimia 
Ta parce, pero den e caso aki no tin semehansa, pero un otro relacion, p.e. di un 
obheto y su contenido. 
Ehempel: Bo ke un glas mas? 
En bes di: Bo ke un glas di lechi mas? 


eufemismo 
E ta un expresion of palabra cu ta suavisa algo. 
Ehempel: Ela bay sosega. 


wega di palabra 

E meta ta : uzo consciente di un of mas palabra den dos nificacion pareu y bon 
uza/formula e por ta gracioso. 

Ehempel: E Papa ta gusta come papa. 


asimetria 
Ta pone dos cos hunto cu no tin nada di haber cu otro. 


Ehempel: Mi tin problema cu mi lomba, mi garganta, mi wowo y mi bisiña. 


paradox 
Un combinacion di cos contradictorio cu na prome bista no ta parce logico. 
Ehempel: Bo tin cu perde algo pa bo gana. 


contradiccion 
Pone cos contradictorio hunto pa hala mas atencion. 
Ehempel: E ta bieu, pero cu mente hoben. 


exageracion 
Tambe pa hala atencion 
Ehempel: loco di contento 


morto cansa 


13. 


14. 


15. 


16. 


ironia 
Bo ta haci uzo di exageracion, contradiccion, etc., pa laga hende ripara cu bo no ta di 
acuerdo cu algo. Ta importante pa reconoce ironia pa no compronde e emisor robes. 
Ehempel: Bo si ta pret, bo sa! 

Abo si a haci un bon trabou! 

Esey si ta bunita! 


understatement 
Haci algo mas chikito cu e ta, tambe pa enfatisa, critica, etc. 
Ehempel: Tin un par di fout aden si! (ora bo kiermen hopi fout) 


climax 
E ta un enumeracion di chikito pa grandi, etc. Su meta ta pa hala atencion. 
Ehempel: Bo no sa nunca kico mi a cumpra; no un transistor, no un 


cassette-recorder, ni un stereo-set, pero un ghetto-blaster. 


anti-climax 
E ta contrario di climax. Su meta tambe ta pa hala atencion. 


Ehempel: Mi no ta loco, ni depresivo, ni cansa, pero mi tin soño. 


